Raddir í Loftinu - Klassík í Vatnsmýrinni Sigríður Ósk Kristjándsdóttir mezzósópran og Edda Erlendsdóttir píanóleikari flytja dagskrá sem ber titil ljóðaflokks eftir John Speight við ljóð Sigurðar Pálssonar sem verður frumfluttur á tónleikunum en flokkurinn er saminn sérstaklega fyrir Sigríði Ósk . Hún heillaðist af umfjöllun Sigurðar um röddina og áhrifaríkum ljóðum hans í ljóðabókinni Ljóð muna rödd sem kom út árið 2016 og valdi hún ljóðin í samráði við tónskáldið . Dagskrá tónleikanna frönsk-íslensk og inniheldur auk ljóðaflokksins verk eftir Reynaldo Hahn og Maurice Ravel . Söngvar eða raddir sem tala til okkar úr ýmsum áttum frá ýmsum tímum , m.a. frá Íslandi , Frakklandi , Spáni , Ítalíu og Afríku . Tveir gestir koma til liðs við flytjendur í einu verki , þær Emilía Rós Sigfúsdóttir þverflautuleikari og Bryndís Halla Gylfadóttir sellóleikari . Efnisskrá : Sigridur Ósk Kristjánsdóttirlauk söng - og píanókennaranámi frá Tónlistarskólanum í Reykjavík og óperudeild , Artist Diploma og meistaragráðu frá Royal College of Music í London . Sigríður Ósk syngur reglulega í óperum , óratoíum og á ljóðatónleikum hérlendis og erlendis . Hún hefur sungið yfir tuttugu óperuhlutverk m. a . með Glyndebourne Óperunni , English National Opera , English Touring Opera og Íslensku Óperunni þar sem hún söng m.a. hlutverk Rosinu í Rakaranum frá Sevilla . Sigríður Ósk hefur sungið í tónleikasölum eins og Royal Albert Hall , Kings place og Cadogan Hall í London en þar söng hún ásamt Dame Emma Kirkby en tónleikunum var útvarpað á Classic FM . Sigríður söng í Klassíkinni Okkar með Sinfóníuhljómsveit Íslands árið 2017 og 2018 . Sigríður er meðlimur í barokk-bandinu Symphonia Angelica þau komu m.a. fram á Listahátíð í Reykjavík 2016 . Sigríður var tilnefnd til Íslensku Tónlistarverðlaunanna árin 2016 , 2017 og 2018 . Edda Erlendsdóttir stundaði nám við Tónlistarskólann í Reykjavík og lauk þaðan bæði einleikaraprófi og píanókennaraprófi . Hún stundaði síðan framhaldsnám við Tónlistarháskólann í París og lauk þaðan prófi 1978 . Hún var árið 1990 valin fulltrúi Menuhin stofnunarinnar . Edda hefur verið búsett í París síðan 1973 þar sem hún hefur kennt og starfað , m.a. við Tónlistarháskólann í Lyon og Tónlistarskólann í Versölum . Hún starfar nú sem gestakennari við Listaháskóla Íslands . Ásamt kennslu hefur Edda hefur haldið fjölmarga tónleika og tekið þátt í tónlistarhátíðum á Íslandi , m.a. á Myrkum Músikdögum , hjá Kammermúsikklúbbnum , í Salnum , á Listahátíð í Reykjavík , á Tíbrá tónleikum og með Sinfóníuhljómsveit Íslands . Auk þess hefur hún komið fram í Frakklandi , Skandinavíu , Englandi , Belgíu , Þýskalandi , Spáni , Sviss , Ítalíu , Rússlandi , Lettlandi , Úkraínu , Bandaríkjunum og í Kína . Edda hefur gert fjölda upptaka bæði fyrir hljóðvarp og sjónvarp og einnig leikið inn á diska með píanóverkum eftir C.P.E.Bach , Grieg , Haydn , og Tchaikovksky Schubert , Liszt , Schönberg og Berg sem hlotið hafa viðurkenningu og lof gagnrýnenda . Edda hefur tvisvar hlotið Íslensku Tónlistarverðlaunin . Árið 2004 ásamt Bryndísi Höllu Gylfadóttur sellóleikara fyrir disk þeirra með verkum eftir Kodaly , Martinu , Janacek og Enescu og aftur árið 2009 fyrir disk með 4 píanókonsertum eftir Haydn ásamt Sinfóníuhljómsveit Íslands undir stjórn Kurt Kopecky . Edda Erlendsdóttir var sæmd Íslensku Fálkaorðunni fyrir framlag sitt til tónlistar þann 17. júní 2010 .